രഹാനെ വേണ്ട പകരം ഈ താരത്തെ ഉപനായകനാക്കണം ടീം ഇന്ത്യക്ക് നിര്ദേശവുമായി ഓസ്ട്രേയലിയന് ഇതിഹാസം Begin typing your search... X ഇംഗ്ലണ്ടിനെതിരായ ടെസ്റ്റ് ക്രിക്കറ്റ് പരമ്ബരയില് ഇന്ത്യന് ടീമിലെ സൂപ്പര് ഫ്ളോപ്പായിരുന്നു ഉപനായകനായിരുന്ന അജിന്ക്യ രഹാനെ. രണ്ടാം ടെസ്റ്റിന്റെ രണ്ടാമിന്നിങ്സില് 61 റണ്സ് നേടിയതൊഴിച്ചാല് ഓര്മിക്കാന് ഒന്നും ഇക്കുറി ഇംഗ്ലീഷ് പര്യടനത്തില് നിന്നു രഹാനെയ്ക്കു ലഭിച്ചില്ല. 15.57 എന്ന മോശം ശരാശരിയില് വെറും 109 റണ്സ് മാത്രമാണ് രഹാനെയ്ക്കു നേടാനായത്. ഇതോടെ രഹാനെയെ ടീമില് നിന്ന് ഒഴിവാക്കണമെന്നു നാനാ കോണില് നിന്നു ആവശ്യം ഉയര്ന്നിരുന്നു. ഇപ്പോള് അതേ ആവശ്യവുമായി രംഗത്തു വന്നിരിക്കുകയാണ് ഓസ്ട്രേലിയന് ഇതിഹാസ താരം ഇയാന് ചാപ്പല്. ടെസ്റ്റ് ടീമിന്റെ ഉപനായകന് എന്ന പദവി ഉണ്ടായിരുന്നതു കൊണ്ടു മാത്രമാണ് താരത്തിന് നാലു ടെസ്റ്റുകളിലും കളിക്കാന് കഴിഞ്ഞതെന്നും രഹാനെയ്ക്കു പകരം രോഹിത് ശര്മയെ ഉപനായകനാക്കി രഹാനെയെ ടീമില് നിന്ന് ഒഴിവാക്കണമെന്നുമാണ് ചാപ്പല് ആവശ്യപ്പെടുന്നത്. പ്രമുഖ ക്രിക്കറ്റ് വെബ്സൈറ്റായ ഇ.എസ്.പി.എന്. ക്രിക്ക് ഇന്ഫോയിലെ തന്റെ കോളത്തിലാണ് ചാപ്പല് ഈ നിര്ദേശം മുന്നോട്ടുവച്ചത്. രോഹിത് ശര്മ കഴിവു തെളിയിച്ച നായകനാണെന്നും ടെസ്റ്റ് ക്രിക്കറ്റില് ഉപനായക സ്ഥാനം കൈകാര്യം ചെയ്യാന് രോഹിതിന് കഴിയുമെന്നും ചാപ്പല് വിശദമാക്കി. രഹാനെയെ ഇന്ത്യന് ടീമില് നിന്ന് ഒഴിവാക്കുമ്ബോള് അഞ്ചാം നമ്ബറില് പകരം പരീക്ഷിക്കാന് മൂന്നു താരങ്ങളെയും ചാപ്പല് നിര്ദേശിക്കുന്നുണ്ട്. വിക്കറ്റ് കീപ്പര് ബാറ്റ്സ്മാന് റിഷഭ് പന്ത്, ഓള്റൗണ്ടര്മാരായ രവീന്ദ്ര ജഡേജ, ഹര്ദ്ദിക് പാണ്ഡ്യ എന്നിവര്ക്ക് അഞ്ചാം നമ്ബറില് അവസരം നല്കണമെന്നാണ് ചാപ്പല് ആവശ്യപ്പെടുന്നത്. ഇംഗ്ലണ്ടിനെതിരായ ഓവല് ക്രിക്കറ്റ് ടെസ്റ്റില് രഹാനെയെ ബാറ്റിങ് ഓര്ഡറില് താഴേക്ക് ഇറക്കി രവീന്ദ്ര ജഡേജയെ ഇന്ത്യ അഞ്ചാം നമ്ബറില് പരീക്ഷിച്ചിരുന്നു. എന്നാല് ഈ നീക്കം ഫലം കണ്ടില്ല. അതേസമയം രഹാനെയുടെ നായക പാടവം അതുല്യമാണെന്നത് താരത്തിനെതിരേ നീങ്ങാന് ബി.സി.സി.ഐയ്ക്ക് വിലങ്ങുതടിയാകുന്നു. ഓസ്ട്രേലിയയില് നായകന് വിരാട് കോഹ്ലിയുടെ അഭാവത്തില് രഹാനെ ടീം ഇന്ത്യയെ നയിച്ചപ്പോള് ഗംഭീര പ്രകടനമാണ് കാഴ്ചവച്ചത്. 21ന് ചരിത്രം വിജയം കുറിച്ച് ഓസ്ട്രേലിയന് മണ്ണില് ടെസ്റ്റ് ക്രിക്കറ്റ് പരമ്ബര നേടാന് രഹാനെയ്ക്കായി. പരുക്കുമൂലം നിരവധി മുതിര്ന്ന താരങ്ങള് പുറത്തിരുന്നപ്പോള് പരിചയസമ്ബത്തു കുറഞ്ഞ യുവനിരയെ വച്ചായിരുന്നു രഹാനെയുടെ നേട്ടമെന്നതും ശ്രദ്ധേയമാണ്. TAGS: Popular X TAGS: